
Z A P I S N I K
sa 10. sjednice Općinskog vijeća Općine Klis, održane dana 13. svibnja 2026. godine u domu kulture „Jozo Buliga“ u Klisu  s početkom u 14,00 sati.

NAZOČNI ČLANOVI OPĆINSKOG VIJEĆA: 	
Josip Didović, Ante Ćaleta, Dejan Glavina, Igor Vrvilo, Ivan Kalinić, Marko Galić, Maja Zelić, Smiljana Mihovilović i Marija Mušura
ODSUTNI:  Tina Jurić, Danijela Vidošević i Ivica Bralić – izostanak opravdan
OD OSTALIH: Pročelnica Upravnog odjela za opće poslove- Mila Perić 
Sjednicom predsjedava predsjednik Općinskog vijeća Josip Didović, te predlaže da se minutom šutnje oda počast preminulima u Domovinskom ratu.
Konstatira se da je prisutna većina članova općinskog vijeća, te se može pristupiti pravovaljanom donošenju odluka.
Na predloženi i dostavljeni pisani dnevni red, predložena je dopuna i to:
4. Pokretanje postupka prodaje nekretnina u vlasništvu Općine Klis, označenih kao čest.zem. 2399/4 i dio čest.zem. 2399/6, sve k.o Prugovo

Prijedlog je jednoglasno prihvaćen.
Predsjedatelj predlaže usvajanje sljedećeg

D N E V N O G     R E D A
- verifikacija zapisnika sa 9. sjednice Općinskog vijeća
1. Prijedlog Odluke o podjeli dječjeg vrtića Cvrčak Solin i osnivanju novog dječjeg vrtića knez Trpimir;
2. Prijedlog Odluke o davanju suglasnosti za dugoročno zaduženje trgovačkom društvu Komunalno Klis d.o.o;
3. Prijedlog Odluke o odabiru najpovoljnijeg ponuditelja iz javnog natječaja za prodaju zemljišta u vlasništvu Općine Klis;
4. Pokretanje postupka prodaje nekretnina u vlasništvu Općine Klis, označenih kao čest.zem. 2399/4 i dio čest.zem. 2399/6, sve k.o Prugovo
5. Vijećnička pitanja i odgovori



Dnevni red se jednoglasno prihvaća, te se pristupa raspravljanju i odlučivanju po istom.
JEDNOGLASNO (10 glasova ZA), verificira se zapisnik sa 9. sjednice Općinskog vijeća Općine Klis.
Ad.1.
Uvodno izvješće podnosi pročelnica Perić.
Podsjeća prisutne da je u tijeku podjela i osnivanje nove ustanove predškolskog odgoja, te da postupak osnivanja ustanove čiji će osnivač biti Općina Klis zahtijeva određena postupanja, a u ovom slučaju donošenje Odluke o podjeli i osnivanju ustanove knez Trpimir. Napominje kako je predložena odluka dobila prethodnu suglasnost resornog ministarstva, te je ovo prvi korak ka odcjepljenju od postojeće ustanove DV Cvrčak Solin i osnivanju vlastite ustanove.

U otvorenoj raspravi vijećnik Ivan Kalinić postavlja upit pročelnici kada i kako će se provoditi upisi za ovu predškolsku godinu, na što pročelnica odgovara kako će se upisi provoditi kroz DV Cvrčak, a po rezultatima upisa ćemo imati predodžbu o potrebi mjesta u našem vrtiću/ustanovi kada se osnuje. Sporazumom ćemo preuzeti korisnike Dv Cvrčak, a i upisati onu djecu za koju se rezultatima pokaže da su imali uvjete, ali nije bilo mjesta po skupinama.

Po okončanju rasprave JEDNOGLASNO (10 glasova ZA) se donosi 

ODLUKA
o podjeli dječjeg vrtića Cvrčak Solin i osnivanju novog dječjeg vrtića knez Trpimir


Ad.2.
Uvodno izvješće podnosi pročelnica Perić.
Kako je već i ranije bilo navedeno, Općina Klis planira uspostaviti vlastiti sustav odvoza i zbrinjavanja otpada na svom području.
Samim time, od početka se vrše financijske i operativne analize koje zahtijevaju i početak nabave opreme, a u ovom slučaju vozila.
Zakonom o proračunu je propisano da općinsko vijeće daje suglasnost trgovačkom društvu u svom vlasništvu ukoliko se društvo dugoročno zadužuje, što je u ovom postupku slučaj, obzirom da se radi od dugoročnom  financijskom leasingu za nabavu vozila.

U otvorenoj raspravi vijećnica Smiljana Mihovilović postavlja upit podrazumijeva li da će vozila koja će biti predmet nabave vršiti i odvoz miješanog komunalnog otpada (obzirom da je naziv vozila: vozilo za odvojeno prikupljanje otpada), na što odgovara pročelnica Perić kako će vozila obavljati prijevoz i miješanog i reciklabilnog otpada, samo što je službeni naziv u naslovu vozila takav.

Predsjednik vijeća upoznaje prisutne kako je u tijeku i projektiranje reciklažnog dvorišta, ali i da postoji privatni interes određene strane za 1-2 lokacije za reciklažno dvorište za deponij građevinskog materijala.

Po okončanju rasprave, JEDNOGLASNO (10 glasova ZA) se donosi


ODLUKA
o davanju suglasnosti za dugoročno zaduženje trgovačkom društvu Komunalno Klis d.o.o

Ad.3.
Uvodno izvješće podnosi predsjednik vijeća. 
U materijalima je priložen Zapisnik iz natječajnog postupku za prodaju nekretnina u vlasništvu Općine Klis, na koji je pristigla jedna ponuda i to od strane zajednice ponuditelja.

Konstatira se kako po ovoj točki nema prijavljenih za raspravu, te se JEDNOGLASNO (10 glasova ZA) donosi

ODLUKA
o odabiru najpovoljnijeg ponuditelja iza javnog natječaja  za prodaju zemljištau vlasništvu Općine Klis

- ovlašćuje se Općinski načelnik da sklopi odgovarajući kupoprodajni ugovor.

Ad.4.
Predsjednik vijeća upoznaje prisutne kako se u Općinu Klis javila obitelj koja više od 20 godina živi u obiteljskoj kući u Prugovu, ali čestica na kojoj se nalazi kuća i dio zemlje koja se koristi su u vlasništvu općine. Samim time, obitelj je iskazala interes da riješi imovinsko-pravne odnose i otkupi od općine nekretnine koje su iskazane u priloženoj skici. Također, u zamolbi su naveli da im se omogući plaćanje kroz 3 rate.

Konstatira se kako po ovoj točki nema prijavljenih za raspravu, te se JEDNOGLASNO (10 glasova ZA) donosi

ODLUKA
o pokretanje postupka prodaje nekretnina u vlasništvu Općine Klis,
označenih kao čest.zem. 2399/4 i dio čest.zem. 2399/6, sve k.o Prugovo

- plaćanje će se izvršiti kroz 3 (tri) rate


Utvrđuje se kako nema prijavljenih za postavljanje vijećničkih pitanja.
Utvrđuje se da je dnevni red iscrpljen, te se sjednica zaključuje u 14,50 sati.
KLASA: 024-03/26-01/04
  UR.BROJ: 2181-27-02-26-2
   Klis, 13. svibnja 2026. godine

ZAPISNIČAR:                                                                                   PREDSJEDNIK VIJEĆA
Mila Perić                                                                                                  Josip Didović

--------------------------                                                                           ------------------------------

